Ι Δ Ι Ω Τ Ι Κ Ο  Σ Υ Μ Φ Ω Ν Η Τ Ι Κ Ο 

Στην …………………σήμερα  ……/……./ 201…   οι παρακάτω συμβαλλόμενοι:
α)   ………………………………………..………………………………………………………....  νόμιμος εκπρόσωπος της εταιρείας με την επωνυμία ……………..…………………………………………………………………………...……………..
καλούμενος του λοιπού χάριν συντομίας «ΠΑΡΟΧΟΣ», με την ιδιότητα που παρίσταται και ενεργεί εν προκειμένω στα πλαίσια του Προγράμματος Επιδότησης Διακοπών Εργαζομένων, Ανέργων και των οικογενειών αυτών με Επιταγή Κοινωνικού Τουρισμού έτους 2019-2020 του Οργανισμού Απασχόλησης Εργατικού Δυναμικού  και  
β)…………………………..…………………………………………………………………….……κάτοικος ……..…………………………………………………………………………….……
καλούμενος του λοιπού χάριν συντομίας «ΔΙΚΑΙΟΥΧΟΣ»
δηλώνουν, συμφωνούν και συναποδέχονται τα ακόλουθα:

Ά ρ θ ρ ο  1ο 
Ο «ΠΑΡΟΧΟΣ» έχει την νομή, κατοχή και εκμετάλλευση της παρακάτω τουριστικής μονάδας, 
-----------------------------------------------------------------------------------------------------------------------
κείμενης στην Περιφερειακή Ενότητα ……………………,  περιοχή--------------------------------------
δυναμικότητος   κλινών ………………….  ,  Κατηγορίας  ………………,  μη ευρισκόμενης στην ίδια Περιφερειακή Ενότητα με τον τόπο μόνιμης κατοικίας του δικαιούχου/εντασσόμενης στις εξαιρέσεις της παρ. 3.α του 6ου Μέρους της Δημόσιας Πρόσκλησης.
Ο ΠΑΡΟΧΟΣ δηλώνει ότι νομίμως συμμετέχει στο Πρόγραμμα Επιδότησης Διακοπών με Επιταγή Κοινωνικού Τουρισμού έτους 2019-2020 του ΟΑΕΔ, έχει ενταχθεί στο Μητρώο Παρόχων του ΟΑΕΔ, έχει δε λάβει γνώση και έχει αποδεχτεί όλους τους όρους της αριθμ.5/2019 Δημόσιας Πρόσκλησης για τη συμμετοχή του στο Πρόγραμμα αυτό.
Ο ΔΙΚΑΙΟΥΧΟΣ δηλώνει ότι έχει λάβει γνώση και έχει αποδεχτεί όλους τους όρους της αριθμ.5/2019 Δημόσιας Πρόσκλησης του Προγράμματος Επιδότησης Διακοπών με Επιταγή Κοινωνικού Τουρισμού έτους 2019-2020  του ΟΑΕΔ.

Ά ρ θ ρ ο  2ο 
ΩΦΕΛΟΥΜΕΝΑ ΜΕΛΗ - ΧΡΟΝΙΚΗ ΠΕΡΙΟΔΟΣ  ΠΑΡΑΜΟΝΗΣ –ΕΝΕΡΓΟΠΟΙΗΣΗ ΕΠΙΤΑΓΗΣ ΚΟΙΝΩΝΙΚΟΥ ΤΟΥΡΙΣΜΟΥ – 
1. 	Ο δικαιούχος συνοδεύεται από τα εξής ωφελούμενα μέλη, τα οποία έχουν συμπεριληφθεί στο Μητρώο Δικαιούχων – Ωφελουμένων με Αριθμούς Επιταγής:
1.………………………………… ΑΜΚΑ ……….……………… Αρ.Επιταγής …………………
2. ………………………………… ΑΜΚΑ ……………………… Αρ.Επιταγής …………………
3..…………………………………ΑΜΚΑ ……………………… Αρ.Επιταγής …………………
4..………………………………… ΑΜΚΑ ……………………… Αρ.Επιταγής …………………
Για τα ως άνω ωφελούμενα μέλη προσκομίζονται κατά την υπογραφή της παρούσας τα απαραίτητα από την Δημόσια Πρόσκληση έγγραφα ταυτοπροσωπίας. 
2.	Ο «ΠΑΡΟΧΟΣ» υποχρεούται να προσφέρει στον ΔΙΚΑΙΟΥΧΟ και στα ωφελούμενα μέλη της ανωτέρω παραγράφου υπηρεσίες διαμονής στο κατάλυμά του διάρκειας ……………….(   ) ημερών - ……….(…..) διανυκτερεύσεων και συγκεκριμένα για το χρονικό διάστημα από …./…./….. έως …./…./….... Το/Τα δωμάτιο/α που θα διατεθούν για τον σκοπό αυτό είναι…….…(αριθμός)………………..(μονόκλινο/α, δίκλινο/α, τρίκλινο/α, τετράκλινο/α) με ατομικό/κεντρικό σύστημα ψύξης/θέρμανσης, ιδιωτικό λουτρό, ψυγείο και τηλεόραση. 
Συμφωνείται η προσθήκη μιας (1)  και μόνο κλίνης στα δωμάτια με αριθμό…………..:ΝΑΙ  -  ΟΧΙ
3. 	To κατάλυμα νομιμοποιείται να προσφέρει πρωινό:   ΝΑΙ  -  ΟΧΙ
	Ο Δικαιούχος επιθυμεί να λαμβάνει πρωινό  : ΝΑΙ  - ΟΧΙ 
4.	Εφόσον το κατάλυμα προσφέρει πρωινό, η δε παροχή συμφωνήθηκε στην ανωτέρω παράγραφο, ο δικαιούχος θα καταβάλλει ολόκληρη τη συμμετοχή με την οποία επιβαρύνεται, ανεξαρτήτως από το αν αυτός και οι ωφελούμενοί του λάβουν ή όχι πρωινό.
5. 	Ο  «ΔΙΚΑΙΟΥΧΟΣ» υποχρεούται να ανταλλάξει τις παρασχεθείσες υπηρεσίες διαμονής με την  οικονομική αξία που ενσωματώνει η Επιταγή Κοινωνικού Τουρισμού, την οποία έχει στην κατοχή του αυτός και τα ωφελούμενα μέλη της παραγράφου 1 του παρόντος και η οποία είναι ανάλογη με τον τύπο και την κατηγορία του τουριστικού καταλύματος, τον αριθμό των ωφελουμένων μελών αυτού και τον αριθμό των διανυκτερεύσεων που θα πραγματοποιηθούν. Η Επιταγή Κοινωνικού Τουρισμού ενεργοποιείται με την υπογραφή της παρούσης και δεν έχει χρησιμοποιηθεί ξανά στο παρελθόν. 
	 
Ά ρ θ ρ ο 3ο 
ΙΔΙΩΤΙΚΗ ΟΙΚΟΝΟΜΙΚΗ ΣΥΜΜΕΤΟΧΗ
Α) Μόνο για τα καταλύματα των νήσων Λέσβου, Λέρου, Σάμου, Χίου και Κω 
Η ιδιωτική συμμετοχή είναι μηδενική (τυχόν αξίωση του παρόχου για καταβολή ποσού ιδιωτικής συμμετοχής απαιτεί λόγο μη καταβολής της επιδότησης).    
Β)  Για τα λοιπά καταλύματα : 
Η τιμή συμμετοχής ανά δικαιούχο/ωφελούμενο του άρθρου 2 της παρούσας ανέρχεται ημερησίως στο ποσό των ………………………… και δεν υπερβαίνει τα  συγκεκριμένα ανώτατα όρια που αποτυπώνονται στον Πίνακα 3 της Δημόσιας Πρόσκλησης, στη στήλη με/χωρίς πρωινό, σύμφωνα με την κατηγορία του καταλύματος.
Γ) Για όλα τα καταλύματα:
Η διάθεση ατομικού/ κεντρικού συστήματος ψύξης/θέρμανσης, ατομικού λουτρού, ψυγείου και τηλεόρασης γίνεται αδαπάνως για τους δικαιούχους/ωφελούμενους και τον Οργανισμό.

ΑΡΘΡΟ 4ο 
ΠΡΟΩΡΗ ΑΝΑΧΩΡΗΣΗ ΔΙΚΑΙΟΥΧΟΥ 
	 Στην περίπτωση που μετά την υπογραφή της σύμβασης δικαιούχος θελήσει για οποιονδήποτε λόγο να αναχωρήσει από το κατάλυμα πριν από την προβλεπόμενη στη σύμβαση ημερομηνία, δηλαδή πριν να πραγματοποιήσει τον αριθμό των διανυκτερεύσεων που έχει συμφωνήσει με τον πάροχο: 
•	Ο δικαιούχος συμπληρώνει Υπεύθυνη Δήλωση εις διπλούν με την ημερομηνία της πρόωρης αναχώρησής του από το κατάλυμα και καταθέτει τη μία στον πάροχο και την άλλη σε οποιοδήποτε ΚΠΑ2 του Οργανισμού την ημέρα της αναχώρησής του ή την πρώτη εργάσιμη ημέρα μετά την αναχώρησή του. Το ΚΠΑ2 στο οποίο έχει κατατεθεί η Υπεύθυνη Δήλωση οφείλει να τη διαβιβάσει άμεσα στην Υπηρεσία αρμοδιότητας του τουριστικού καταλύματος.
•	Ο πάροχος μέσω των ηλεκτρονικών υπηρεσιών της Διαδικτυακής Πύλης του ΟΑΕΔ (www.oaed.gr) και πριν από την αναχώρηση του δικαιούχου (check out) ή ταυτόχρονα με αυτήν, ενημερώνει για την ημερομηνία πρόωρης αναχώρησης, διαβιβάζοντας ηλεκτρονικά και αντίγραφο της Υπεύθυνης Δήλωσης που του κατέθεσε ο δικαιούχος.
•	Ο δικαιούχος οφείλει να καταβάλει στον πάροχο το ποσό που αναλογεί στην συμμετοχή του για τις ισάριθμες μέρες παραμονής του στη μονάδα, όσο και το ήμισυ του ποσού που αντιστοιχεί στην ιδιωτική συμμετοχή και στην επιδότηση που θα καταβαλλόταν για τις ημέρες της κράτησης κατά τις οποίες το δωμάτιο δεν χρησιμοποιήθηκε.
Μη άμεση ηλεκτρονική ενημέρωση για την πρόωρη αναχώρηση του δικαιούχου δικαιολογείται μόνο στην περίπτωση αποδεδειγμένου τεχνικού προβλήματος. Σε τέτοια περίπτωση ο πάροχος οφείλει:
•	να ενημερώσει άμεσα με την αναχώρηση του δικαιούχου την Υπηρεσία με κάθε πρόσφορο μέσο (φαξ, e-mail κλπ) για την πρόωρη αναχώρησή του, συμπληρώνοντας το ειδικό έντυπο πρόωρης αναχώρησης που υπάρχει αναρτημένο στη διαδικτυακή πύλη του ΟΑΕΔ, αναφέροντας και το τεχνικό πρόβλημα που αντιμετώπισε. 
•	με την αποκατάσταση του τεχνικού προβλήματος να ενημερώσει την ηλεκτρονική εφαρμογή για την αναχώρηση του δικαιούχου. 
	Αν από έλεγχο διαπιστωθεί ότι ο πάροχος δεν προέβη στις ως άνω ενέργειες, δεν θα εισπράξει την επιδότηση που αντιστοιχεί στη συγκεκριμένη επιταγή με απόφαση του Προϊσταμένου της Υπηρεσίας. Αν διαπιστωθεί ότι ο δικαιούχος δεν προέβη στην κατάθεση Υπεύθυνης Δήλωσης πρόωρης αναχώρησης, επιβάλλονται οι κυρώσεις της Ενότητας Α’ του 10ου Μέρους της Πρόσκλησης.

Ά ρ θ ρ ο  5ο  
ΚΥΡΩΣΕΙΣ
1. ΚΥΡΩΣΕΙΣ ΔΙΚΑΙΟΥΧΩΝ
Σε περίπτωση που από έλεγχο της αρμόδιας Υπηρεσίας του ΟΑΕΔ ή έγγραφη τεκμηριωμένη καταγγελία αποδεικνύεται οποιαδήποτε παράβαση των όρων της Πρόσκλησης από δικαιούχο, το Δ.Σ. του ΟΑΕΔ, μετά από γνώμη της Επιτροπής ΕΛΕΚΠ, μπορεί να αποφασίσει τον αποκλεισμό του δικαιούχου από τη συμμετοχή του στο Πρόγραμμα έως τρία (3) χρόνια.
2. ΚΥΡΩΣΕΙΣ  ΠΑΡΟΧΩΝ
Σε περίπτωση που από έλεγχο της Υπηρεσίας ή έγγραφη τεκμηριωμένη καταγγελία αποδεικνύεται οποιαδήποτε παράβαση των όρων της Πρόσκλησης από πάροχο, το ΔΣ του ΟΑΕΔ, μετά από γνώμη της Επιτροπής ΕΛΕΚΠ, μπορεί να αποφασίσει τον αποκλεισμό του παρόχου από τη συμμετοχή του στο Πρόγραμμα έως πέντε (5) χρόνια.

Ά ρ θ ρ ο  6ο 
Τα συμβαλλόμενα μέρη δηλώνουν ότι έχουν πλήρη γνώση της Δημόσιας Πρόσκλησης για συμμετοχή στο Πρόγραμμα Επιδότησης Διακοπών με Επιταγή Κοινωνικού Τουρισμού έτους 2019-2020 του ΟΑΕΔ, καθ’ όλα αυτής τα σημεία, είτε γίνεται μνεία αυτών ή όχι στο παρόν συμφωνητικό και τα αποδέχονται ανεπιφύλακτα.

Σε πιστοποίηση των ανωτέρω συντάχθηκε το παρόν  σε ………………. αντίγραφα και 	υπογράφεται από τα συμβαλλόμενα μέρη.

ΟΙ   ΣΥΜΒΑΛΛΟΜΕΝΟΙ